Uued lahendused täitemenetluse seadustiku eelnõus

Jaanus Ots

1. Täitedokumentide loetelu eelnõus - kas lubada täitedokumendiks lugeda ka lihtkirjalikke lepinguid või lähtuda põhimõttest, et täitedokument peab pärinema õiguskindlast allikast? 

2. Eelnõu piirab mõnevõrra nn kohese sundtäitmise võimalust ja muudab võlgniku vastuväidete esitamise süsteemi. Vastuväited nn kohese sundtäitmise dokumentidele tuleb esitada hagi teel.

3. Menetlusdokumentide (täitekutse/teade, arestimisakt, kohtutäituri otsus jne) kättetoimetamisel näeb eelnõu ette kohustuse kohaldada analoogia alusel tsiviilkohtumenetluse seadustiku sätteid kohtukutse kätteandmise kohta.

4. Enampakkumise õiguslikud tagajärjed eelnõu kohaselt:
4.1 Omandi tekkimine – vallasvara korral asja üleandmisega ja kinnisvara korral traditsiooniliselt kinnistusraamatusse kande tegemisega.
4.1.1 Erandid, mil enampakkumisel asja ostnud isik ei saa omanikuks - enampakkumise oluliste tingimuste rikkumine, s.h arestimise tühisus.
4.1.2. Kas enampakkumisel on võimalik omandada asja, mis ei kuulu võlgnikule?

5. Sissetulekutele sissenõude pööramise piirangud:
5.1 Eelnõu kehtestab loetelu sissetulekutest, millele ei saa kas üldse sissenõuet pöörata (nt riiklikud lapsetoetused) või saab erandjuhtudel (nt lisatasu ohtliku või tervist kahjustava töö eest).
5.2 Sissetulekutele sissenõude pööramisel arvestatakse eelnõu kohaselt võlgniku sissetulekute suurust ning ülalpeetavate olemasolu. 

6. Õiguskaitsevahendid täitemenetluses, eelkõige:
6.1 Kaebus kohtutäituri tegevuse peale - eelnõu näeb ette kaebuse esitamise tähtaja ennistamise võimaluse, kohtutäiturile kohustuse motiveerida kaebuste kohta tehtud otsuseid.
6.2 Enampakkumise kehtetuks tunnistamine:
6.2.1 Eelnõu ühtlustab vallasvara ja kinnisvara enampakkumise vaidlustamise tähtaja.
6.2.2 Enampakkumise oluliste tingimuste rikkumise mõiste jääb jätkuvalt kohtupraktika sisustada. Eelnõu kehtestab näidisloetelu olulistest rikkumistest.
6.2.3 Eelnõu sätestab enampakkumise kehtetuks tunnistamise tagajärjed.
6.3 Kohtutäituri tekitatud kahju hüvitamine - tsiviilkohtumenetluse seadustiku ja täitemenetluse seadustiku rakendamise seaduse eelnõu näeb ette kahju hüvitamise nõuete lahendamise andmise maa- ja linnakohtu pädevusse.